钦定古今图书集成/理学汇编/经籍典/第138卷 > 《汉韩婴诗外传二》 > 《大田》
## 钦定古今图书集成/理学汇编/经籍典/第138卷 > 《汉韩婴诗外传二》 > 《大田》

天子不言多少，诸侯不言利害，大夫不言得丧，士不
言通财货，不为贾道。故驷马之家，不时鸡豚之息，伐
冰之家，不图牛羊之入，千乘之君不通货财，家卿不
修币施，大夫不为场圃委积之臣不贪市井之利。是
以贫穷有所欢，而孤寡有所措其手足也。《诗》曰：“彼有
遗秉，此有滞穗。”伊寡妇之利。